L’impact des médias amazighs (kabyle) sur la transmission de la langue et la culture: Cas de la Radio chaine II et la Radio Tizi-Ouzou.
Date2016-09
Author
Amrouni, Fatiha
Hammi, Razika
MetadataShow full item record
Abstract
Tutlayt n tmaziɣt, d tutlayt yebnan ɣef timawit.aɛeddi-ines ɣer tira yelḥa-d deg umezruy tesɛa assaɣ sriḍ ɣer unnar. Tutlayt d nettat i d lsas n yedles,am wakken d allal n taywalt gar yimdanen, ɣef way-a aɛeddi seg usiweḍ n yisallen d usexdem-nsen yiga kra n tdukli d ureṣṣi n tmusni deg tmetti taqbaylit. Iswi n umaṭaf ur yeqqin ara kan ɣer yisalen d tedwilin, imi yufrar s usnerni n tutlayt d unadi ɣef yilugan n tesnelist, d wayen i cudden ɣer yidles imi ugtent tutlayin d yidelsan deg tmurt n Lzayer, annect-a yuklal ad as- nerr azal. Ilmend n way-a id-llan ugar n yimaṭafen, amedya amaṭaf wis II d umaṭaf n Tizi-Wuzu. Deg umahil-nteɣ tamuɣli tagejdant ters ɣer tutlayt d yidles amaziɣ d usmaɣ-ines deg wayen yerzan aḥric n yilɣgduden. Ad neɛreḍ ad d-nbeggen ugur n tugtutlayt, si tama, maca imsefliden iqbayliyen semrasen yal ass tutlayin yemgaraden, tidwilin i d- sɛeddayen imeɣnasen-agi d tbut i aɣ-d-yebeggnen amect-a. Tamukrist: Tidwilin s tulayt n tmaziɣt i d-sɛeddayen deg umaṭaf wis sin d win n Tizi-Wezu tesɛa azal d ameqran deg taɣulin yemgaraden, asentel- agi yessaweḍ ɣer tuttriwin-agi: • Ineɣmasen n umaṭaf n teqbaylit,wissen ma yella ssawaḍen-d izen s teɣda yettwaqeblen? Wissen ma ṭfen tutlayt d aɣbel neɣ ala?. • Tazrizt n yilɣagduden ɣef uṛessi d usiweḍ n tutlayt d yidles amaziɣ (aqbayli). Ayen i aɣ-yeǧǧan nerra lwelha-nneɣ ɣef usentel i tezrawt-a, d amawal n tedwilin i yettusmersen, d wuguren n yal ass id ttmagaren imeɣnasen deg uxeddim-nsen, imi amaṭaf d allal i yesɛan azal d amqran deg usiweḍ d uselmed n tutlayt, ɣef waya ilaq ad ner tilisa i wuguren yugten ladɣa wid n tesnilsit d wiyaḍ, i uḥareb ɣef tutlayt d ugerruj i aɣ- d -ǧǧan lejdud. Anadi-nteɣ yebḍa ɣef kraḍ n yiḥricen: Deg uḥric amenzu ad yili wawal s telqay ɣef wawalen imerḍilen d walen imaynuten id yettekken seg tutlayin tijentaḍin, issexdamen imeɣnasen n umaṭaf n taqbaylit d kra n tbadutin deg ayen icudden ɣer usentel. Deg uḥric wis sin deg-s ad naf awal s wazal-is ɣef temlellit n wawalen i semrasen imeɣnasen n umaṭaf n taqbaylit deg tenfaliyin-nsen. D wanawen n temlellit-agi i yebḍan ɣef kraḍ n yiḥricen s wazal-nsen. Sebbat n usemres-nsen d unalkam-nsen Awal ad yili diɣen s lwelha deg uḥric-agi ɣef umyadef n wawalen d sebbat n usemres-nsen Aḥric amenzu: Deg uḥric wis kraḍ ad neg tasledt n wumuɣ n tuttriwin yettuferqen i yemsefliden n umaṭaf wis II d win n Tizi Wezzu, d kra n timawin yemgaraden uɣur nessaweḍ deg taggara ɣer leḥsab n tririyin-nsen. Tabadut n umaṭaf: D allal n usiweḍ n yisallen s umata, s usemres n tutlayt, rnu ɣer-s d allal n tutlayt gar yimdanen. Tabadut n tutlayt: D agraw n usɣal d yilugan. Tabadut n tutlayt n tyemmat: D tutlayt i d yettawi umdan seg tallit-ines, d tutlayt sway-s i d yeneṭeq i tikkelt tamezwarut. Adiwenni: D tawil n ugmar n tusna s usemres n wallal n taywalt timawin i wakken ad d- nejmeɛ isallen s wassaɣ ɣer yiswi. Umuɣ n tuttriwin: D agraw n yisteqsiyen ara nefk i lmend n ugmar n yisallen d tiktiwin nicudden ɣer usentel n tzrawt..........
fra_Latn ron_Latn eng_Latn hat_Latn gaz_Latn eng_Latn shn_Mymr kab_Latn